PAGE  

                                                        [image: image1.png]



PARLAMENTUL ROMÂNIEI

CAMERA DEPUTAŢILOR
	               COMISIA JURIDICĂ,DE 

       DISCIPLINĂ ŞI IMUNITĂŢI
	
	         Bucureşti, 16.02.2012

         PL-x 23/2012


RAPORT

asupra proiectului de Lege privind aderarea Institutului Naţional al Magistraturii la Reţeaua Euro-Arabă de Formare Judiciară (REAFJ), precum şi pentru completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte

            În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege privind aderarea Institutului Naţional al Magistraturii la Reţeaua Euro-Arabă de Formare Judiciară (REAFJ), precum şi pentru completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, transmis cu adresa nr. PL-x 23 din 8 februarie 2012, înregistrat sub nr. 31/62 din 8 februarie 2012. 
         Conform dispoziţiilor art. 75 alin. (1) din Constituţia României, republicată, şi ale art. 92 alin. (8) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este primă Cameră sesizată.

        Proiectul de lege are ca obiect de reglementare aderarea Institutului Naţional al Magistraturii la Reţeaua Euro-Arabă de Formare Judiciară (REAFJ), precum si autorizarea efectuării plăţii cotizaţiei anuale, în cuantum de 5000 euro/an. Plata se va face de la bugetul de stat prin bugetul anual aprobat Consiliului Superior al Magistraturii.
        În conformitate cu prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică a dezbătut iniţiativa legislativă în şedinţa din 14 februarie 2012.
        În urma examinării iniţiativei legislative şi a opiniilor exprimate de către membrii Comisiei s-a hotărât, cu unanimitate de voturi, să se propună plenului Camerei Deputaţilor, adoptarea proiectului de Lege privind aderarea Institutului Naţional al Magistraturii la Reţeaua Euro - Arabă de Formare Judiciară (REAFJ), precum şi pentru completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, în forma propusă de către iniţiator.
      Din numărul total de 23 membri ai Comisiei juridice, de disciplină şi imunităţi au participat la dezbateri 12 deputaţi. 
      În raport cu obiectul şi conţinutul său, proiectul de lege face parte din categoria legilor ordinare. 

                   PREŞEDINTE,      
            SECRETAR,

                   Daniel BUDA                                                          Gabriel ANDRONACHE

Consilier, Ciprian BUCUR

